Gustav Henrik Backman

Gustav Henrik BACKMAN [bakman] ( –  en Ramlösa Brunn) estis sveda esperantisto kaj kurac-gimnastikisto en Helsingborg.

Backman estis pioniro de Esperanto en Svedio. Speciale en la kriza tempo de la Ido-skismo en 1909 li nelacigeble agadis, konstante gvidis kursojn kaj propagandis ĉiumaniere. Li faris propagandan vojaĝon en Germanujo en 1909. Heroaj klopodoj por eldoni la gazeton Esperanto-Folket ("Esperanto-Popolo"), 1911-1912, aranĝo de la unua Skandinava Kongreso de Esperanto en Göteborg en 1918. Li verkis 4 lernolibrojn (la unuan en 1892) kaj tradukis La Konscienco Riproĉas de August Strindberg (1928).

Post la unua mondmilito aperis liaj vortaroj Esperanto-Sveda (1919, IV + 166 p.) kaj Sveda-Esperanta (1921, [2], 214 p.). La laste menciita restis la gvida tiuspeca ĝis la apero de la duoble pli ampleksa de Sam Owen Jansson, Frits Lindén kaj Birger Gerdman en 1934.
Verkoj
Svensk-Esperantisk Ordbok. Eld. Förlagsföreningen Esperanto , Stockholm, 1921.

 Literaturo 
 1931: Jubileums-Matrikel - Jubilea Matrikulo 1931. Stockholm: Svenska Esperanto-Förbundet 1931, 123 p. kun multaj fotoj, foto de Backman sur p. 9

 Eksteraj ligiloj 
 Libroj de Gustav Henrik Backman en la Kolekto por Planlingvoj kaj Esperantomuzeo

Kategorio:Svedaj esperantistoj
Kategorio:Esperanto-vortaristoj